作者：辛弃疾
词牌/韵律：绿头鸭・多丽

paragraphs: 叹飘零。
离多会少堪惊。
又争如、天人有信，不同浮世难凭。
占秋初、桂花散采，向夜久、银汉无声。
凤驾催云，红帷卷月，泠泠一水会双星。
素杼冷，临风休织，深诉隔年诚。
飞光浅，青童语款，丹鹊桥平。
看人间、争求新巧，纷纷女伴欢迎。
避灯时、彩丝未整，拜月处、蛛网先成。
谁念监州，萧条官舍，烛摇秋扇坐中庭。
笑此夕、金钗无据，遗恨满蓬瀛。
欹高枕，梧桐听雨，如是天明。